શ્રીનગર- પાકિસ્તાને ફરી એકવાર યુદ્ધવિરામનું ઉલ્લંઘન કર્યું છે. છેલ્લા 24 કલાકમાં પાકિસ્તાન તરફથી યુદ્ધવિરામના ઉલ્લંઘનની આ બીજી ઘટના છે. પાકિસ્તાને જમ્મુ-કશ્મીરના આરએસ પુરા સેક્ટરમાં ફાયરિંગ કર્યું છે. સવારે 6:30 વાગ્યે જમ્મુના આરએસ પુરા, અરનિયા અને રામગઢ સેક્ટરમાં પાકિસ્તાને ફાયરિંગ કર્યું હતું. મળતી માહિતી મુજબ પાકિસ્તાને ભારતની 40 ચોકીઓને ટાર્ગેટ બનાવીને ફાયરિંગ કર્યું હતું. પાકિસ્તાને ફાયરિંગમાં મોર્ટારનો મારો ચલાવ્યો હતો. આ ઘટનામાં 2 સ્થાનિક લોકોના મોત થયા છે.